Dramski studio zeničkog BNP-a dio projekta „The Freedom Collecton“

Polaznice i polaznici Dramskog studija Bosanskog narodnog pozorišta Zenica večeras u Sarajevskom ratnom teatru od 19 sati učestvuju u premijernoj izvedbi performansa „The Freedom Collecton“  u režiji Marcusa Violettea iz  Njemačke.

Ovaj projekat koji je podržala nezavisna organizacija European Endowment for Democracy, korištenjem četiri riječi: sloboda, jednakost, pravda i mir, pokušava istražiti ove koncepte kroz osnovne teatarske oblike; pokret, ples, jezik i fizički teatar. Baveći se problemom nerazumijevanja ideja i vrijednosti ljudskih prava, “The Freedom Collection”, pojam slobode propituje kroz oblike teatarskog djelovanja u radu sa članovima/icama omladinskih teatarskih grupa kao projektnih partnera.

Članice i članovi Dramskog studija iz Zenice koji učestvuju  u performansu su: Amina Salihović, Uma Nizamić, Mak Nizamić, Evhad Sivac, Dea Kalinić, Lorena Palavra, Ana-Marija Jurić. Mladi Zeničani i Zeničanke su učešće uzeli u ovom projektu zajedno sa svojim vršnjacima iz Trebinja i Konjica.

Prethodno u okviru ovog projkta su održane radionice u prostorijama Bosanskog narodnog pozorišta Zenica u toku mjeseca jula.

Služba za odnose s javnošću Bosanskog narodnog pozorišta Zenica